VESOTE-Pirkanmaa | Tampereen yliopistollinen sairaala
VESOTE = Vaikuttavaa elintapaohjausta sosiaali- ja terveydenhuoltoon poikkihallinnollisesti
VESOTE-Pirkanmaa on valtakunnallisen VESOTE-hankkeen osahanke. Hanke on yksi sosiaali- ja terveysministeriön rahoittamista "Edistetään terveyttä ja hyvinvointia sekä vähennetään eriarvoisuutta" -kärkihankkeista 2017–2018.
Hankkeen tavoite on, että suomalaiset lisäävät liikkumista, vähentävät istumista, syövät monipuolisesti ja terveellisesti sekä nukkuvat paremmin. Kohderyhmänä ovat aikuiset.
VESOTE on puolen Suomen sote-hanke (tummanvihreät alueet)
VESOTE-hankkeella vahvistetaan vaikuttavaa elintapaohjausta
VESOTE-hankkeessa otetaan hyvät käytännöt hyötykäyttöön
VESOTE-Pirkanmaata koordinoi Pirkanmaan sairaanhoitopiiri. Hanke kattaa Pirkanmaan sairaanhoitopiirin ja Pirkanmaan maakunnan jäsenkunnat ja tekee yhteistyötä alueen kolmannen sektorin toimijoiden ja muiden hankkeen tavoitteisiin linkittyvien hankkeiden kanssa.
VESOTE-Pirkanmaan tavoitteet
Vahvistetaan elintapaohjausta antavien ammattilaisten osaamista erityisesti liikunnan, ravitsemuksen ja unen aloilla.
Luodaan käytännöt, joilla elintapaohjausta tarvitsevat asiakkaat tunnistetaan ja saadaan vaikuttavaksi todetun elintapaohjauksen piiriin.
Maakunnassa on yhteiset sähköiset elintapaohjauksen palvelut ja palvelutarjotin kaikille asukkaille.
VESOTE-Pirkanmaan keinot tavoitteisiin pääsemiseksi
Lisätään elintapaohjauksen osaamista. Järjestetään verkkokoulutusta ammattilaisille hankkeen teemoista ja vahvistetaan ammattilaisten osaamista puheeksi ottamisessa, kirjaamisessa ja motivoivassa keskustelussa.
Annetaan koulutuksiin osallistujille tukea oman työyksikön käytäntöjen kehittämiseen. VESOTE-Pirkanmaa tukee työyksikön osallistumista kunnan hyvinvointikertomuksen painopisteiden toimeenpanoon. Hanke tukee myös kouluttautujan työyksikön yhteistä valmistautumista sote- ja maakuntauudistuksen tuomiin muutoksiin.
Laajennetaan Pirkanmaalla luotujen hyvien käytäntöjen käyttöä.
Rakennetaan virtuaalinen elintapaohjauspoliklinikka ja palvelutarjotin, jotka kattavat koko Pirkanmaan maakunnan. VESOTE-hanke tekee yhteistyötä ODA- ja Virtuaalisairaala-hankkeiden kanssa.
Keskiössä asiakas: ammattilaisille hankkeen aikana maksuton koulutus ja ohjaus
Koulutus antaa ammattilaiselle uusinta tietoa elintapaohjauksesta ja sen vaikuttavista menetelmistä.
Koulutuksen aikana syvennytään asiakasesimerkkien kautta erityisesti keuhkoahtaumatautipotilaiden sekä mielenterveyspotilaiden ohjaamisen erityiskysymyksiin. Samoja menetelmiä voidaan soveltaa muiden asiakasryhmien ohjauksessa.
Koulutus antaa tukea oman työpaikan elintapaohjauksen toimintatapojen kehittämiseen.
Syksyllä 2017 alkava koulutus: elintapaohjausta antavat julkisen sektorin ammattilaiset erikoissairaanhoidossa, perusterveydenhuollossa ja muilla kunnan toimialueilla
Keväällä 2018 alkava koulutus: tietyin ehdoin avoin ammattilaisille myös muissa kuin julkisen sektorin organisaatioissa.
VESOTE-Pirkanmaan koordinaatiosta vastaa ylilääkäri Maarit Varjonen-Toivonen
Unilääketieteen verkkokoulutus
VESOTE-Pirkanmaan päättäjäispäivä 29.11.2018
STM:n kärkihanke: Edistetään terveyttä ja hyvinvointia sekä vähennetään eriarvoisuutta